7. ΒΑΣΙΛΙΚΟΝ ΔΙΑΤΑΓΜΑ της 31 Μαΐου/4 Ιουν. 1923 Περί του εισαγομένου επί προσωρινή ατελεία εκκοκκισμένου βάμβακος προς κατασκευήν νημάτων βαμβακερών πολυκλώστων ή μονοκλώστων και εξαγωγήν ή αποταμίευσιν αυτών. Άρθρ.1.-Η εισαγωγή εκκοκκισμένου βάμβακος επί προσωρινή ατελεία και εξαγωγή των εκ τούτου κατασκευαζομένων νημάτων βαμβακερών μονοκλώστων ή πολυκλώστων επιτρέπεται μόνον δια των τελωνείων πρώτης τάξεως και των δι’ αποφάσεως του Υπουργού των Οικονομικών οριζομένων τελωνείων β΄ τάξεως. Άρθρ.2.-Οι εργοστασιάρχαι οι επιθυμούντες ν’ απολαύσωσι του ευεργετήματος της επί προσωρινή ατελεία παραλαβής εκκοκκισμένου βάμβακος προς κατασκευήν νημάτων βαμβακερών πολυκλώστων ή μονοκλώστων οφείλουσι να αιτήσωνται τούτο εγγράφως από το αρμόδιον τελωνείον, παρέχοντες άμα και χρηματικήν εγγύησιν περί πληρωμής των εισαγωγικών τελών και λοιπών φόρων και δικαιωμάτων των τόκων αυτών προς 12% ετησίως, εις περίπτωσιν, καθ’ ην εντός έτους από της ημέρας της εισαγωγής του εκκοκκισμένου βάμβακος δεν ήθελον εξαγάγει εις το εξωτερικόν ή δεν θέσωσιν εις αποταμίευσιν τα κατασκευασθέντα νήματα εκ του παραληφθέντος επί προσωρινή ατελεία εκκοκκισμένου βάμβακος. Άρθρ.3.-Ο ελάχιστος όρος του εκάστοτε παραληπτέου υπό των εργοστασιαρχών ποσού εκκοκκισμένου βάμβακος ορίζεται εις οκάδας 3.000, η δε περιεκτικότης των εξαγομένων εις το εξωτερικόν ή αποταμιευομένων, εντός της κατά το προηγούμενον άρθρον του παρόντος προθεσμίας, μονοκλώστων ή πολυκλώστων νημάτων ορίζεται εις 90%. 30.Η.μ.4-7 Πρώτες ύλες Κλωστοϋφαντουργίας Άρθρ.4.-Αι διατάξεις των άρθρ. 1-5 του Νόμ. ΒΡΝΗ΄ του έτους 1893, του άρθρ. 98 του Νόμ. 1165 του έτους 1918 και του από 18 Μαρτ. 1893 Β.Δ/τος περί των επί προσωρινή ατελεία εισαγομένων υλών κλπ., έτι δε αι διατάξεις του εδάφ. β΄ του άρθρ. 23 του από 25 Ιουλ. 1920 Β.Δ/τος περί κώδικος των Νόμων περί τελωνειακού δασμολογίου, εφαρμόζονται και επί της επί προσωρινή ατελεία εισαγωγής εκκοκκισμένου βάμβακος προς κατασκευήν βαμβακερών νημάτων πολυκλώστων ή μονοκλώστων. 